प्रसिद्ध पर्यटन नगरी शिमला को आबादी के हिसाब से बसा तो जरूर दिया गया मगर सरकार व विभागों ने उन मूलभूत सुविधाओं का ध्यान नहीं रखा,जो बढ़ती आबादी के चलते लगातार सिकुड़ती जा रही है। सरकार व नगर निगम की नजरअंदाजी के चलते मौजूदा दौर में जनता को मूलभूत सुविधाओं के लिए तरसना पड़ रहा है। आबादी बढ़ने के साथ मूलभूत सुविधाओं पर दबाव काफी अधिक बढ़ गया है। शिमला शहर को विकसित करने में सरकारी व विभागों की विल पावर न के बराबर दिख रही है। शहर में जनता को पानी की बूंद-बूंद के लिए तरसना पड़ रहा है, जिसका नजारा शिमला में बीते दिनों भारी पेयजल किल्लत की घटना से देखा जा चुका है।